Indiana Jones 2: Zorigaiztoko Tenpluan

Indiana Jones and the Temple of Doom (euskaraz Indiana Jones eta Tenplu Madarikatua edo Indiana Jones 2: Zorigaiztoko Tenpluan) 1984an Steven Spielbergek zuzendutako abenturazko film bat da. Harrison Ford, Kate Capshaw, Ke Huy Quan eta Amrish Puri aktoreek antzeztu zuten.

1984ko maiatzaren 23an AEBn estreinatu zen eta Indiana Jones saileko film beldurgarri eta ilunena izatearen ospea dauka. Efektu berezi onenen Oscar Saria irabazi (Industrial Light & Magic' - Dennis Muren, Michael J. McAlister, Lorne Peterson eta George Gibbs) eta Soinu banda onenaren Oscar Sariaren (John Williams) izendapena jaso zuen.

Raiders of the Lost Ark (1981) aurrekaria eta Indiana Jones and the Last Crusade (1989) eta Indiana Jones and the Kingdom of the Crystal Skull (2008) jarraipenak dauzka.

Argumentua 

1935. urtea, Txinako Shangai hiria. Indiana Jones (Harrison Ford) arkeologo eta abenturazalea Lao Che (Roy Chiao) txinatar gangsterraren tabernara iritsi berri da, Lao Chek omen duen Nurhaci txinatar enperadorean errautsak dituen edukiontzia Indianak duen diamante baliotsu baten truk berreskuratu asmoz. Baina elkartrukea okertu eta tiroketaren ondoren Indy eta Willie Scott (Kate Capshaw) tabernako abeslaria eta Zaparro (Ke Huy Quan) txinatar mutikoa nola edo hala Txinatik hegazkinean alde egingo dute. Zoritxarrez, doazen hegazkina Lao Cheren jabetzakoa da eta heuren pilotuak erregaiarik gabe laga eta paraxutean botako da, hirukotea bere hartan lurjotzera doan hegazkinean utziz. Indy, Willie eta Short Round mutikoa hegazkinean zegoen salbamendu-ontzitxo batez baliatuz hegazkinetik jauzi egin eta ibai batera eroriko dira, heuren biziak ozta-ozta salbatuz.

Behin Indiako daudela jakinik, bertako herrixka batera ailegatuko dira. Herritarrek Thug hiltzaile sektakoek bertatik lapurtutako harria berreskura dezaten eskatuko die, harri hori ohiananren bihotzean dagoen Pankot jauregian gorde omen dute. Honela bada, hirukotea oihanean sartu eta Pankot jauregira zuzenduko da, abentura ilun eta beldurgarri bati ekinez... fortuna eta loriaren bila.

Aktoreak 
 Harrison Ford: Indiana Jones
 Kate Capshaw: Wilhelmina 'Willie' Scott
 Jonathan Ke Quan edo Ke Huy Quan: Short Round, 11 urteko txinatar mutikoa
 Amrish Puri: Mola Ram
 Roshan Seth: Chattar Lal
 Philip Stone: Blumburtt kapitaina
 Roy Chiao: Lao Che
 David Yip: Wu Han
 Ric Young: Kao Han
 Dan Aykroyd: Earl Weber (kameoa, aireportuan)
 George Lucas: Misiolaria (ez da kredituetan agertzen)
 Steven Spielberg: Aireportuko turista bat (ez da kredituetan agertzen)

Erreferentziak

Ikus gainera 
 Raiders of the Lost Ark (1981)
 Indiana Jones and the Last Crusade (1989)
 Indiana Jones and the Kingdom of the Crystal Skull (2008)
 Thug hiltzaile taldea

Kanpo estekak 
 Indiana Jones and the Temple of Doom filmaren iragarkia ikusgai. Youtube.com 
 Indiana Jones and the Temple of Doom filmaren IMDBko fitxa irakurgai 

Indiana Jones
Steven Spielbergek zuzendutako filmak
Harrison Fordek antzeztutako filmak
Efektu berezi onenen Oscar sariaren irabazleak
Ameriketako Estatu Batuetako filmak
Ekintza filmak
Kultuei buruzko filmak
Sakrifizioei buruzko filmak
Esklabotzari buruzko filmak
1980ko hamarkadako abentura filmak
John Williamsen soinu bandadun filmak
Jarraipen filmak
Meatzaritzari buruzko filmak
Oihanetan girotutako filmak
Indian girotutako filmak
Txinan girotutako filmak
1935ean girotutako filmak
1984ko filmak
BAFTA film saridunak